ھەڵبژاردنی پەرلەمانی کوردستان، ٢٠١٣
ھەڵبژاردنی ٢٠١٣ی پەرلەمانی کوردستان لەڕۆژی ٢١ی ئەیلوولی ٢٠١٣ بەڕێوەچوو و کۆمیسیۆنی باڵای سەربەخۆی ھەڵبژاردنەکانی عێراق سەرپەرشتی دەکرد. نزیکەی ١١٢٩ پاڵێوراو کە ٣٦٦یان ژنن کێبڕکێیان لەسەر ١١١ کورسییەکەی پەرلەمانی کوردستان کرد.

ناوی قەوارە تۆمارکراوەکان 

دوای ئەوەی کۆمیسیۆنی باڵای سەربەخۆی ھەڵبژاردنەکان لەمانگی حوزەیرانی ٢٠١٣ دەرگای تۆمارکردنی ناوی قەوارە سیساییەکانی کردەوە چەندین کەس و قەوارە ناوی خۆیان تۆمارکرد.

ژمارەدان بە لیستەکان 
لەڕێوڕەسمێکدا، کۆمیسیۆنی باڵای سەربەخۆی ھەڵبژاردنەکان بەشێوەی تیروپشک کرداری ژمارەدانی لیستەکانی ئەنجامدا. کە ژەمارەدانە لە ١٠١ەوە دەست پێدەکات و بە ١٣١ کۆتایی دێت.

بانگەشەی ھەڵبژاردن 
بانگەشەی ھەڵبژاردن بۆ ھەڵبژاردنی خولی چوارەمی پەرلەمانی کوردستان لەماوەی نێوان ٢٨ی ئابی ٢٠١٣ تا ١٨ی ئەیلوولی ٢٠١٣ بەڕێوەدەچوو.

خەرجی لایەنە بەشداربووەکان 
لەبارەی ئەو بڕە پارەی لایەنە سیاسییەکان تەرخانیانکردووە بۆ ئەم ھەڵمەتە بەم شێوەیەیە:

 پارتی دیموکراتی کوردستان: بڕی پارەکە ئاشکرا ناکەین و ھەرچەندێک پێویست بکات خەرجی دەکەین.
 ئاری ھەرسین: ھەموو پاڵێوراوێک وەکو یەک سەیر دەکرێت بەڵام کێ باری دارایی باشتر بێت دەتوانێت ڕیکلامی زیاتر بکات.
 یەکێتی نیشتمانی کوردستان: بڕی پارەکە دیاریکراوە و لەوە زیاتر خەرج ناکەین. ھەروەھا کەناڵی کوردسات ھەڵبژاردن دەکاتەوە بۆ بانگەشەی ھەڵبژاردن.
 شۆڕش ئیسماعیل: بڕی پارەی بانگەشە دیاریکراوە و لەوە زیاتر خەرج ناکرێت. بەڵام پاڵێوراو دەتوانێت ڕیکلامی زیاتر بۆ خۆی بکات، بێگومان باری دارایی پاڵێوراوێک کە ئەندامی سەرکردایەتی بێت باشترە لەکەسێک کە ئەندامی ئاسایی بێت.
 بزووتنەوەی گۆڕان: بودجەی خۆمان و پشتیوانی خەڵک بڕی پارەی دابینکراوە بۆ ھەڵبژاردن، و کەناڵی کەی ئێن ئێن ئیلێکشن دەکەینەوە بۆ بانگەشەی ھەڵبژاردن.
 ڕێباز محەممەد: بڕی پارە بۆ بانگەشە ئەنجومەنێک بڕیاری لەسەر دەدات. بەڵام ٩٠٠ ھەزار پۆستەرمان چاپکردووە، کە ٥٠٠ ھەزاریان دروشمی لیستەکەیە و ٤٠٠ ھەزارەکەی تریش بۆ پاڵێوراوەکانە. ھیچ بڕە پارەیەکیش بەپاڵێوراوەکان نادەین و دەتوانن خۆیان لەگیرفانی خۆیان پارە سەرف بکەن.
 سەردار قادر: من وەکو پاڵێوراوێک بڕی ٤٠ ھەزار دۆلارم داناوە بۆ بانگەشە و زیاتر ڕیکلامەکانیشم لەمیدیا ئەھلییەکانە.
 یەکگرتووی ئیسلامی کوردستان: ١٥٠ ھەزار دۆلارمان بۆ بانگەشە داناوە و لەلایەن ئەندامانەوە کۆکراوەتەوە.
 بەیان نوری: بەئەندازەی ٥٠٠ ھەزار دینار پۆستەری جیاوازمان بۆ ھەر پاڵێوراوێک کردووە.
 کۆمەڵی ئیسلامی کوردستان: بڕی پارە پێویست بۆ بانگەشە مەکتەبی سیاسی خەرجی دەکات.
 سۆران عومەر: بۆ ھەر پاڵێوراوێک ١٠٠ فلیکس و ٢ ھەزار کارت (کارتی بارزگانی) و ٤٠٠ پۆستەر بەقەبارەی A4 و A3 کراوە.
 بزووتنەوەی ئیسلامی لەکوردستان: زیاد لە ١٥٠ ھەزار دۆلار دانراوە بۆ بانگەشە و چەندی تریش پێویست بکات خەرجی دەکەین.
 حیزبی سۆسیالیست دیموکراتی کوردستان: ٦٠٪ی بودجەی حیزبەکەمان دانراوە بۆ بانگەشە، کەدەکاتە زیاتر لە ٢٠٠ ملیۆن دینار.
 حیزبی شیوعی کوردستان: بۆ بانگەشەی ھەڵبژاردن ٤٠٠ ملیۆن دینارمان تەرخانکردووە.
 لیستی مافەکانی خەڵکی کوردستان: بڕی ٣٠ ملیۆن دینارمان بۆ بانگەشەی ھەڵبژاردن تەرخانکردووە.
 لیستی مافی گەل: وەکو قۆناغی یەکەمی بانگەشە بڕی ١ ملیۆن دۆلارمان داناوە، چەندیش پێویست بکات خەرج دەکەین بەڵام زیادەڕەوی ناکەین.
 ھێرش محەممەد خۆشناو: ھەر پاڵێوراوێک دەربچێت و بگاتە پەرلەمان، وەکو دیارییەک ئۆتۆمبیلێکی لێگززی ٢٠١٣ی بۆ دەکڕم، کە نرخەکەی ١٣٠ ھەزار دۆلارە.

کشانەوەی پاڵێوراوەکان

ڕووداوەکانی ماوەی بانگەشە

لایەنە سزادراوەکان 
بەھۆی سەرپێچی و پێشێلکردنی ڕێنماییەکانی کۆمیسیۆنی باڵای سەربەخۆی ھەڵبژاردنەکان لەماوەی بانگەشەی ھەڵبژاردن، لەقۆناغی یەکەمدا کۆمیسیۆن سزای دارایی بە سەر ٨ لیستی بەشداربوو سەپاند و لەئەگەری دووبارەکردنەوەی سزاکە دەبێتە ٢ ھێندە:

ئامار و زانیاری 
کۆمیسیۆنی باڵای سەربەخۆی ھەڵبژاردنەکان زانیاری لەبارەی ژمارەی دەنگدەران و بنکە و وێستگەکانی دەنگدان ئاشکراکرد کە بەم شێوەیەی خوارەوەیە:

ڕۆژی دەنگدان

ڕۆژی دەنگدانی تایبەت 
ڕۆژی ١٩ی ئەیلوولی ٢٠١٣ وەکو ڕۆژی دەنگدانی تایبەت دیاریکرا کە لەو ڕۆژەدا ھێزەکانی وەزارەتی ناوخۆ و پێشمەرگە و نەخۆش و زیندانییەکان دەنگ دەدەن..

 کاتژمێر ٧ی سەر لەبەیانی کۆتایی ھات بەماوەی بانگەشەی ھەڵبژاردن.
 کاتژمێر ٧ی سەر لەبەیانی دەنگدانی تایبەت دەستی پێکرد.
 کارنەکردنی مۆری ئەلیکترۆنی بووە ھۆی دروستبوونی کێشە و ھێواشکردنەوەی پڕۆسەکە.
 کۆمیسیۆنی باڵا: مۆری ئەلیکترۆنی کێشەی نییە و کاریشی پێدەکرێت.
 لەئاکرێ بەھۆی کارنەکردنی مۆری ئەلیکترۆنییەوە، بۆ ماوەیەک بنکەیەکی دەنگدان دادەخرێت و چەند پاڵێوراوێکی پارتی لەنزیک بنکەکان دەبینرێن.
 کۆمیسیۆنی باڵا: ئەمڕۆ تەنھا ھێزەکانی ناوخۆ و پێشمەرگە دەنگ دەدەن، و دەنگدانی نەخۆش و زیندانییەکان لەڕۆژی ٢١ی ئەیلوول دەبێت.
 کۆمیسیۆنی باڵا: لەھەر بنکەیەکی دەنگدان مۆری ئەلیکترۆن بەکارنەھێندرێت، دەنگەکانی ئەو بنکەیە پوچەڵدەکرێتەوە.
 کۆمیسیۆنی باڵا: بەڕێوەبەری بنکەی ھەتاو لە ھەولێر لەکارەکەی دوور دەخرێتەوە.
 ھێزێکی ئاسایش ھەڵدەکوتنە سەر پەخشی ڕاستەوخۆی گەڕۆکی کەناڵی ئاسمانیی پەیام.
 لە کەلار کاندێکی یەکێتی و گۆڕان لەنزیک بنکەیەکی دەنگدان بینراون.
 کۆمیسیۆنی باڵا بۆ ماوەیەک کاتژمێرێک پڕۆسەی دەنگدان درێژ دەکاتەوە بەھۆی کەمی بەشداری.
 کاتژمێر ٦ی ئێوارە کۆتایی ھات بەدەنگدان و تەنھا ئەو کەسانە دەنگ دەدەن کە لەڕیز ماونەتەوە.

کاتژمێر ٨ی شەوی ١٩ی ئەیلوولی ٢٠١٣ کۆمیسیۆنی باڵای سەربەخۆی ھەڵبژاردنەکان ڕێژەی بەشداریکردنی لەدەنگدانی تایبەت ڕاگەیاند:

ڕۆژی دەنگدانی گشتی

ئەنجامی کۆتایی ھەڵبژاردن 

لە ٢ی تشرینی یەکەمی ٢٠١٣ ، کۆمسیۆنی باڵای ھەڵبژاردنەکان لە کۆنگرەیەکی ڕۆژنامەوانی ئەنجامی کۆتایی بڵاوکردەوە کە تیایدا

ئەمانەش ببینە
 لیستی ئەندامانی پەرلەمانی کوردستان (٢٠١٣-)

پەراوێزەکان

سەرچاوەکان 
 ویکیپیدیای ئینگلیزی.
 ماڵپەڕی خەندان.
 ماڵپەڕی ئاوێنە.
 ماڵپەڕی تەلەفزیۆن و ڕادیۆی نالیا.

پەرلەمانی کوردستان